S'Klima werd vo zwoi Johresziite kennzeichnet: Räge- ond Trocheziit. D'Rägeziit goht vom Mai bis zum Novämber und Trochziit vom Dezämber bis am Aprel. Wäge de Lag zwösche 8° und 11° nördlechi Breiti befendet sech Costa Rica i de Trope, aber es get en erheblechi Differänz be de Rägefäll. Z San José fallet im Johr 1867mm, z'Puerto Limon a de Karibikköschte met 3518mm fascht dopplet so vell.